Ritratt: Pixabay .td_uid_2_60868ed2701c9_rand.td-a-rec-img{text-align:left}.td_uid_2_60868ed2701c9_rand.td-a-rec-img img{margin:0 auto 0 0} Il-prinċipju li organizzazzjoni volontarja reġistrata mal-Kummissarju tal-Għaqdiet Volontarji ma teħtieġ l-ebda permess biex tagħmel ġbir mingħand il-pubbliku għandu jerġa' jkun applikat. Dan ħabbruħ il-Volontarjat Action Group, il-VAG, wara li l-bieraħ il-Kunsill Malti għas-Settur Volontarju, l-MCVS ippubblika r-rakkomandazzjonijiet tiegħu għat-tibdiliet fir-riforma kontroversjali proposta mill-Gvern dwar il-ħwienet tal-karità u attivitajiet ta' ġbir ta' fondi. X'se jiġri f'każ ta' ikliet, kunċerti u car wash għall-karità? Il-VAG innota li hemm punti fundamentali fil-kwistjoni li mhux qed jiġu rikonoxxuti mill-MCVS, "minkejja li organizzazzjoniet fi ħdan il-VAG kienu għamlu l-pożizzjoni tagħhom ċara f'dan ir-rigward fis-sottomissjonijiet li għamlu mal-MCVS," qal il-Grupp. Qalu kif il-prinċipju li organizzazzjoni volontarja reġistrata mal-Kummissarju tal-Għaqdiet Volontarji ma teħtieġ l-ebda permess biex tagħmel ġbir mingħand il-pubbliku hu prinċipju fundamentali li kien rikoxxut mill-Att dwar il-Ġbir Pubbliku (Kapitolu 279 tal-Liġijiet ta' Malta) u hu estensjoni naturali tad-dritt ta' assoċċjazzjoni u d-dritt ta' espressjoni ħielsa. "Assolutament mhux aċċettabbli li dan id-dritt fundamentali ġie abolit baxx baxx mill-kotba tal-liġi Maltija u neżiġu li jiddaħħal lura bla aktar dewmien," qal il-VAG. Saħaq ukoll li s-sospensjoni tal-avviżi legali mhux adegwata biex tneħħi l-inċertezza u l-ostakli imposti mill-awtoritajiet fuq l-għaqdiet volontarji, "anke għaliex il-kunċett ta' sospensjoni ta' avviż legali ma jesitix fil-liġi." Il-VAG qal li t-triq 'il quddiem għandha tkun revoka tal-avviżi legali, segwita b'konsultazzjoni effettiva mal-għaqdiet volontarji. Il-VAG qal li stieden lill-MCVS għal laqgħa ta' diskussjoni dwar l-avviżi legali li daħlu fis-seħħ f'Settembru 2020 fir-rigward ta' dan is-settur u li qed jistennew bil-ħerqa li jiltaqgħu u jiddiskutu mal-MCVS, mal-Kummissarju għall-Organizzazzjonijiet Volontarji u mal-awtoritajiet konċernati l-oħra. L-Uffiċċju tad-Dekan tal-Fakultà għat-Tisħiħ tas-Soċjetà fi stqarrija kien saħaq li s-settur tal-volontarjat m'għandux jintmess. Ara ma tmissux is-settur tal-volontarjat – Prof. Azzopardi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60868ed27049a_rand.td-a-rec-img{text-align:left}.td_uid_3_60868ed27049a_rand.td-a-rec-img img{margin:0 auto 0 0}